חורף חם עם מתכונים בדואים של השף סולטן אבו פול - פוסט בבלוג | מוטק'ה לבני 50 פלוס
הבלוג של ששת שצ
29/10/15 1 3159 3
מוטקה > בלוגים > הבלוג של ששת שצ > חורף חם עם מתכונים בדואים של השף סולטן אבו פול
חורף חם עם מתכונים בדואים של השף סולטן אבו פול
להתחמם עם הסולטן
בעקבות הכרזת ארגון הבריאות העולמי על הסכנה בצריכת בשר מעובד מציע השף סולטן אבו-פול מהמסעדה הבדואית "אלסולטן" מבית זרזיר תבשילי חורף אותנטים ,בריאים ומשביעים
אין כמו קדרה עשירה, מזינה ומעלה אדים כאוכל חורפי חם, בריא ומשביע ובמיוחד כשארגון הבריאות העולמי עומד להכריז על הסכנה בצריכת בשר מעובד.
השף סולטן אבו פול ממסעדת אל סולטן בבית זרזיר לא נזקק לממצאי המחקרים הרבים שנעשו בשנים האחרונות שמבססים את הקשר בין צריכת מוצרי בשר מעובד לבין עלייה בשיעור תחלואה בסרטן. "הכי בריא לאכול בשר טרי , לא קפוא ומעובד – עם חומרים משמרים. מלבד תבלינים שמעשירים ומשדרגים את הטעם אין צורף להוסיף דבר .
סולטן שנכנס זה מכבר ל"כוננות חורף" מציע לסועדים תמהיל מפתה במיוחד של תבשילים בדואיים מהבילים ובריאים ליום סגריר מרביתם על טהרת העוף.
בין התבשילים: ה"מקלובה" (אורז וירקות עם בשר פרגית), וה"מאנסף" (אורז עם צנובר ובשר כבש), נזיד עדשים עשיר, "שולבטה" (תבשיל בורגול עם קישוא, חציל, ובצל ברוטב עגבניות) ו"מנזולה" (חצילים, גרגירי חומוס ושום עם בצל מבושל במרק עגבניות), סיניה, וגם "מו-חה-מר", מאכל סורי של חתיכות עוף חצי מבושל ובשר, המוגשים על פיתה מהטאבון, אשר עבר אדפטציה למטבח הבדואי.
לחורף שפוקד אותנו כעת מציע השף סולטן מתכון טעים שנמס ממש בפה
מתכונים מחממים במיוחד באדיבות השף סולטן אבו-פול:
תבשיל חזה עוף ממולא :
מתכון לארבעה סועדים:
1 ק"ג חזה עוף (גושים 4)
3 – 4 בצלים בינוניים (חתוך דק כמו בסלט).
7 – 8 עגבניות ירוקות
200 גרם פטריות
כף שמן תירס
תבלינים: מלח, פלפל שחור, פלפל לבן, הל טחון, ותבלין כוסברא, פטרוזיליה ,סומא.
חותכים במרכז גוש חזה העוף חריץ (פתח עמוק)
חותכים את הבצלים, העגבניות הירוקות, הפטריות ושן השום לפרוסות קטנות ומטגנים בכף שמן זית תוך כדי בחישה, מתבלים בקמצוץ מלח, פלפל שחור, לבן והל עד שמזהיב במקצת ומכיניסים לתוך הפתח שחרצנו בגושי הבשר.
מערבבים כף שמן תירס עם מלח, פלפל שחור ולבן, הל טחון ותבלין כוסברא ואת המרינדה הזו מושחים היטב על גושי הבשר.
עוטפים את הגושים המתובלים בנייר כסף וסוגרים היטב משני הצדדים.
מניחים בתוך סיר עם מים מבשלים 45 דקות (רתיחה ולאחר מכן באש קטנה).
מכבים וממתינים 10 דקות בטרם מוציאים את התבשילים מהסיר.
שולפים את הגושים מניר הכסף, ומפזרים מעל, פטרוזיליה קצוצה, סומא ושקדים קצוצים דק.
תוספות : אורז,סלט, מגדרה , פירה.
מנזולה:
מתכון לשישה סועדים:
1 ק"ג חזה עוף או בשר כבש
1/2 ק"ג גזר
1/2 ק"ג חציל
פלפלים צבעוניים: אדום, צהוב, ירוק וירוק בהיר.
1/2 ק"ג גרגירי חומוס (להשרות 4 שעות לפני הבישול)
פלפל ירוק חריף (קמצוץ)
1/2 ק"ג עגבניות
תבלינים: מלח, פלפל, הל
חותכים חזה עוף לרצועות דקות בעובי של 2 ס"מ
חותכים את הגזר לפרוסות דקות ומטגנים ב1/2 כוס שמן זית ו1/2 כוס שמן תירס. מוסיפים את הבצל קצוץ דק. מוסיפים את הפלפלים חתוכים לפרוסות דקות בעובי 2 ס"מ. מוסיפים את החצילים פרוסים לארבע, מוסיפים את עשר שיני השום שלמות , את קמצוץ הפלפל הירוק החריף, את העגבניות פרוסות לארבע חלקים ומקולפות מקליפתן ואת גרגירי החומוס.
מוסיפים כף מלח, כפית פלפל שחור, 1/2 כפית פלפל לבן וקמצוץ הל. תוך כדי טיגון מוסיפים קצת מים. מוסיפים קופסה של רסק עגבניות (300 גרם) ומביאים לרתיחה. מנמיכים את האש לאש קטנה ל-10 דקות וסוגרים.
מוסיפים את רצועות העוף ומערבבים. אחרי 10 דקות סוגרים הרמטית עם מכסה וממתינים 10 דקות. מגישים לשולחן. סה"כ זמן הכנה 40 ד'. מלקקים את העצבעות. בתיאבון.
בוקסה 2:
שולבטה:
מתכון לשולבטה:
1 ק"ג בורגול
1/2 ק"ג קישוא
מלח, פלפל, הל, פלפל לבן
2 קופסאות של 300 גר' רוטב עגבניות
משרים את הבורגול 1/2 שעה במים. מטגנים את הבצל ב1/2 כוס שמן (1/4תירס, ו1/4זית). פורסים את החצילים והקישואים וחותכים את העגבניות לחתיכות קטנות. מוסיפים את החציל, הקישוא, העגבנייה ושתי שיני שום לבצל המטוגן. מכסים במים ומבשלים עד לרתיחה. מוסיפים את הבורגול, 11/2 כף מלח, 1/2 כף פלפל שחור, קמצוץ הל ופלפל לבן, ומוסיפים את רוטב העגבניות לתערובת. מבשלים כ 15 דקות בסיר הרותח והמכוסה. מבקשים מייד תוספת. בתיאבון.
אלסולטן, מסעדה ואטליז , כביש ראשי בית זרזיר 04-6514544.
טובה פריש 29/10/15
לששת,
נעשתי שבעה רק מלקרוא את הרשומה שלך.תודה.היה טעים לקרוא.
עמליה אור 30/10/15
ששת תודה מעורר השראה ונותן ׳הנעה׳
ששת שצ 30/10/15
גם אני, ארכיב לי מנה מעורבת מהמתכונים של חזה עוף, ירקות , כרכרי חומוס ובורגול
איך טועמים ובודקים שמן זית
תחרות 'טרה אוליבו' נחשבת לאחד מאירועי שמן הזית החשובים ולאור הצלחתה הרבה בעולם, הפכה למסורת שנתית, בישראל,...
זיתים שחורים מצומקים הם מעדן וניתן להכין מהם גם טפנד.לכל זית שחור מכל סוג טעם משלו. העדיף והטעים הוא...
ממפגש מוטקה עם לני רביץ
ממפגש מוטקה עם לני רביץ אוג' 2013